stanford-oval/wikipedia huggingface dataset:
วิศวกรรมซอฟต์แวร์
สาขาวิชาย่อย

วิศวกรรมซอฟต์แวร์สามารถแบ่งออกไปได้อีก 10 สาขาวิชาย่อย คือ
การวิเคราะห์ความต้องการของซอฟต์แวร์: การศึกษาวิเคราะห์ข้อกำหนดและข้อกำหนดสำหรับการตรวจสอบความถูกต้องของซอฟต์แวร์.
การออกแบบซอฟต์แวร์: การออกแบบซอฟต์แวร์มักใช้เครื่องมือช่วยในการออกแบบ Computer-Aided Software Engineering (CASE) และใช้การออกแบบที่เป็นมาตรฐานที่เป็นที่ยอมรับโดยทั่วไปเช่น การออกแบบโดยใช้ภาษายูเอ็มแอล (UML) เป็นต้น
การพัฒนาซอฟต์แวร์: การพัฒนาซอฟต์แวร์ด้วยภาษาการเขียนโปรแกรมคอมพิวเตอร์ต่าง ๆ
การทดสอบซอฟต์แวร์: การทดสอบการทำงานของซอฟต์แวร์
การบำรุงรักษาซอฟต์แวร์: ระบบซอฟต์แวร์ต่าง ๆ มักมีปัญหาหลาย ๆ อย่าง หลังจากพัฒนาเสร็จแล้วยังจำเป็นต้องมีการเพิ่มเติมเรื่อย ๆ เป็นเวลาอีกยาวนาน
การจัดการการตั้งค่าซอฟต์แวร์: เนื่องจากซอฟต์แวร์เป็นระบบที่มีคววมซับซ้อนสูง การกำหนดค่า (เช่นการควบคุมเวอร์ชันและการควบคุมซอร์ซโค๊ด) ต้องได้รับการจัดการตามมาตรฐานและกรรมวิธีที่ถูกต้อง
การจัดการวิศวกรรมซอฟต์แวร์: การบริหารจัดการระบบซอฟต์แวร์เรียนแบบมาจากการบริหารโครงการ แต่มีข้อแตกต่างกันเล็กน้อย ซึ่งจะพบแค่ในสาขาของซอฟต์แวร์
กระบวนการพัฒนาซอฟต์แวร์: กระบวนการพัฒนาซอฟต์แวร์เป็นหัวข้อที่มีผู้พูดถึงเป็นอย่างมาก เช่น กระบวนการพัฒนาซอฟต์แวร์แบบเอจายล์ (อังกฤษ: Agile) หรือ กระบวนการพัฒนาซอฟต์แวร์แบบน้ำตก (Waterfall)
เครื่องมือในวิศวกรรมซอฟต์แวร์
คุณภาพซอฟต์แวร์: การควบคุมคุณภาพซอฟต์แวร์ และการประกันคุณภาพให้กับการพัฒนาซอฟต์แวร์
ซอฟต์แวร์ท้องถิ่น: เป็นหนึ่งสาขาของอุตสาหกรรมนี้ที่เกี่ยวกับภาษาท้องถิ่น
ดูเพิ่ม

Computer-Aided Software Engineering
สุริยุปราคา 24 สิงหาคม พ.ศ. 2606

| สุริยุปราคา 24 สิงหาคม พ> ศ. 2606 |
| --- | --- |
แผนที่
ประเภท
ประเภท: เต็มดวง
แกมมา: 0.2769
ความส่องสว่าง: 1.0750
บดบังมากที่สุด
ระยะเวลา: 349 วินาที (5 นาที 49 วินาที)
พิกัด: 25°36′N 168°24′E﻿ / ﻿25.6°N 168.4°E﻿ / 25.6; 168.4
ความกว้างของเงามืด: 252 กิโลเมตร
เวลา (UTC)
(P1) เริ่มอุปราคาบางส่วน: 22:45:29
(U1) เริ่มอุปราคาเงามืด: 23:39:58
(U2) เริ่มอุปราคาศูนย์กลาง: 23:43:06
บดบังมากที่สุด: 01:20:05
(U3) สิ้นสุดอุปราคาศูนย์กลาง: 02:57:13
(U4) สิ้นสุดอุปราคาเงามืด: 03:00:21
(P4) สิ้นสุดอุปราคาบางส่วน: 03:54:47
แหล่งอ้างอิง
แซรอส: 136 (40 จาก 71)
บัญชี # (SE5000): 9649
สุริยุปราคาเต็มดวงจะเกิดขึ้นในวันที่  24 สิงหาคม พ.ศ. 2606 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง > สุริยุปราคา พ.ศ. 2605–2608

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| 0 | 1 | 2 | 3 |
| --- | --- | --- | --- |
| 121 | 11 มีนาคม 2605  บางส่วน | 126 | 3 กันยายน 2605  บางส่วน |
| 131 | 28 กุมภาพันธ์ 2606  วงแหวน | 136 | 24 สิงหาคม 2606  เต็มดวง |
| 141 | 17 กุมภาพันธ์ 2607  วงแหวน | 146 | 12 สิงหาคม 2607  เต็มดวง |
| 151 | 5 กุมภาพันธ์ 2608  บางส่วน | 156 | 2 สิงหาคม 2608  บางส่วน |
อุปราคาที่เกี่ยวข้อง > แซรอส 136

อุปราคาครั้งนี้เป็นส่วนหนึ่งของวงรอบแซรอสที่ 136 ซึ่งวนซ้ำทุก ๆ 18 ปี 11 วัน ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 14 มิถุนายน พ.ศ. 1903 (ค.ศ. 1360) จากนั้นเป็นสุริยุปราคาวงแหวนซึ่งเริ่มตั้งแต่วันที่ 8 กันยายน พ.ศ. 2047 (ค.ศ. 1504) จากนั้นเป็นสุริยุปราคาผสมซึ่งเริ่มตั้งแต่วันที่ 22 พฤศจิกายน พ.ศ. 2155 (ค.ศ. 1612) จนถึงวันที่ 17 มกราคม พ.ศ. 2246 (ค.ศ. 1703) จากนั้นเป็นสุริยุปราคาเต็มดวงซึ่งเริ่มตั้งแต่วันที่ 27 มกราคม พ.ศ. 2264 (ค.ศ. 1721) จนถึงวันที่ 13 พฤษภาคม พ.ศ. 3039 (ค.ศ. 2496) และชุดแซรอสนี้จบลงในสุริยุปราคาบางส่วน วันที่ 30 กรกฎาคม พ.ศ. 3165 (ค.ศ. 2622) ครอบคลุมระยะเวลา 1262 ปี คราสบดบังยาวนานที่สุดของสุริยุปราคาในแซรอสนี้คือ 7 นาที 8 วินาทีของสุริยุปราคาวันที่ 20 มิถุนายน พ.ศ. 2498 (ค.ศ. 1955)
| สมาชิกของชุดแซรอสนี้ในลำดับที่ 29–43 เกิดขึ้นระหว่างปี 2408 ถึง 2660> 29 | สมาชิกของชุดแซรอสนี้ในลำดับที่ 29–43 เกิดขึ้นระหว่างปี 2408 ถึง 2660> 30 | สมาชิกของชุดแซรอสนี้ในลำดับที่ 29–43 เกิดขึ้นระหว่างปี 2408 ถึง 2660> 31 |
| --- | --- | --- |
|  25 เมษายน 2408 |  6 พฤษภาคม 2426 |  18 พฤษภาคม 2444 |
| 32 | 33 | 34 |
|  29 พฤษภาคม 2462 |  8 มิถุนายน 2480 |  20 มิถุนายน 2498 |
| 35 | 36 | 37 |
|  30 มิถุนายน 2516 |  11 กรกฎาคม 2534 |  22 กรกฎาคม 2552 |
| 38 | 39 | 40 |
|  2 สิงหาคม 2570 |  12 สิงหาคม 2588 |  24 สิงหาคม 2606 |
| 41 | 42 | 43 |
|  3 กันยายน 2624 |  14 กันยายน 2642 |  26 กันยายน 2660 |
โรงเรียนกวดวิชาในประเทศไทย

โรงเรียนกวดวิชาในประเทศไทย คือ โรงเรียนกวดวิชาต่าง ๆ โดยมากแล้วมีเป้าหมายเพื่อสอบเข้ามหาวิทยาลัย แต่ก็มีการกวดวิชาในลักษณะอื่น ๆ อย่าง โรงเรียนกวดวิชา สอบเป็นปลัดอำเภอ สอบเป็นผู้สอบบัญชี สอบเข้าเป็นพลตำรวจ เป็นนายร้อย แอร์โฮสเตส สอบโทเฟล เป็นต้น
ประวัติ

การกวดวิชามีลักษณะการเรียนพิเศษตามบ้าน สันนิษฐานว่า เริ่มมีมาตั้งแต่สมัยกรุงสุโขทัยเป็นราชธานี และมีวิวัฒนาการเรื่อยมาจนถึงรัชกาลที่ 5 ยังพบบันทึกว่ามีการกวดวิชาในสมัยสมเด็จพระนารายณ์มหาราช โดยชาวจีนที่มีฐานะดีได้จ้างครูจีนมาสอนภาษาจีนให้แก่บุคคลที่จะไปศึกษาต่อในประเทศจีน และจากในเอกสารโครงการวิจัยโดยสำนักนโยบายและยุทธศาสตร์ สำนักงานปลัดกระทรวงศึกษาธิการ ระบุถึง "โรงเรียนกลางคืน" ในสมัยรัชกาลที่ 6 เปิดสอนในเวลาหนึ่งทุ่มจนถึงสามทุ่ม ส่วนใหญ่เปิดสอนภาษาอังกฤษ นักเรียนที่มาเรียนเพื่อเตรียมตัวสอบชิงทุนคิง (King’s Scholarship) เพื่อไปศึกษาต่อยังต่างประเทศ
ในหนังสือ ประวัติการศึกษาไทย โดย ดวงเดือน พิศาลบุตร (2512) อธิบายถึงกวดวิชาในยุคแรกของไทยว่า "การเรียนการสอนเป็นไปตามความสมัครใจของผู้เรียน และครูไม่คิดค่าสอนในตอนแรก แต่ในระยะต่อมาเริ่มมีการจ่ายค่าจ้างในการสอน ดังเช่นการเรียนการสอนของลูกคนจีนซึ่งจ้างครูมาสอนที่บ้านเดือนละ 8 ดอลลาร์ จึงนับได้ว่าการเรียนการสอน" จุดกำเนิดของการกวดวิชาในยุคแรกคือมาจากความต้องการของบุคคล จนโรงเรียนกวดวิชามีหลักฐานชัดเจนขึ้นเมื่อปี พ.ศ. 2497 มีระบุไว้ใน พ.ร.บ.โรงเรียนราษฎร์ พ.ศ. 2497 มาตรา 20(5) ให้มีโรงเรียนกวดวิชา จัดเป็นโรงเรียนเอกชนประเภทการศึกษาพิเศษ จนโรงเรียนกวดวิชาได้รับความนิยมอย่างกว้างขวางในช่วงปี 2520–2530 ซึ่งมีการแข่งขันสูงในการสอบเข้ามหาวิทยาลัย ต่อมาการกวดวิชาขยายวงกว้างมากขึ้นและส่งผลต่อการเรียนในโรงเรียนปกติ เด็กในปีสุดท้ายก่อนเอนทรานซ์ไม่สนใจการเรียนในชั้นปกติ และทำให้ครูในโรงเรียนเริ่มสอนในแนวกวดวิชามากขึ้น
ปี 2534 กระทรวงศึกษาธิการได้อนุมัติหลักการให้เปิดโรงเรียนกวดวิชาได้แต่อยู่ภายใต้กฎระเบียบที่รัดกุมทั้งสถานที่ ผู้บริหาร อาคาร ฯลฯ ในช่วงปี พ.ศ. 2539 โรงเรียนกวดวิชาเคมีอาจารย์อุ๊ ที่ขณะนั้นมีสาขาเดียวที่สะพานควาย เกิดเหตุชุลมุน ผู้ปกครองมาต่อแย่งคิวให้บุตร จนตำรวจต้องมาระงับเหตุวุ่นวาย จากเหตุการณ์นี้เป็นต้นกำเนิดของการนำวิดีโอหรือดีวีดีมาเปิดสอนแทนครูในโรงเรียนกวดวิชาแทบทุกแห่งในปัจจุบัน หลังวิกฤตการณ์การเงินในเอเชีย พ.ศ. 2540 สยามสแควร์เริ่มเป็นแหล่งของโรงเรียนกวดวิชา เนื่องจากร้านค้าในสยามสแควร์เริ่มปิดตัวลง จุฬาลงกรณ์มหาวิทยาลัยซึ่งเป็นเจ้าของที่ ได้ลดราคาค่าเช่า กลุ่มโรงเรียนกวดวิชาที่เดิมมักอยู่ใกล้กับห้างสรรพสินค้า ชุมชน และใกล้โรงเรียนดัง ๆ จึงเริ่มเข้ามามากขึ้น ต่อมาในปี พ.ศ. 2551 มีโครงการอาคารวรรณสรณ์ ตั้งอยูริมถนนพญาไท ถือเป็นโครงการแรกของประเทศด้วยที่โรงเรียนกวดวิชากว่า 20 สถาบันมารวมตัวกัน
จากนั้นในปี พ.ศ. 2542 ผู้กวดวิชาเริ่มเพิ่มมากขึ้นหลังหลังการประกาศใช้ พ.ร.บ.การศึกษาแห่งชาติ 2542 กระทั่งปลายเดือนมกราคม 2544 สำนักงานคณะกรรมการการศึกษาเอกชนจึงได้ออกระเบียบกระทรวงศึกษาธิการ ว่าด้วยการกำหนดมาตรฐานโรงเรียนเอกชนประเภทโรงเรียนกวดวิชาฉบับใหม่ขึ้น ที่มีมาตรการเชิงความปลอดภัยและคุณภาพสมบูรณ์ขึ้น ภายหลังที่เปลี่ยนรูปแบบการรับบุคคลเข้าศึกษาในสถาบันอุดมศึกษาในประเทศไทย เป็นระบบแอดมิชชั่น ได้ส่งผลให้โรงเรียนกวดวิชาชื่อดังหันมาปรับหลักสูตรให้สอดคล้องกับระบบ โดยครอบคลุมทั้งวิชาสามัญทั่วไป การสอบความถนัดทั่วไป (GAT: General Aptitude Test) การสอบความถนัดทางวิชาชีพและวิชาการ (PAT: Professional and Academic Aptitude Test) รวมถึงวิชาเฉพาะ เช่น วิชาเฉพาะแพทย์ วิชาความถนัดทางสถาปัตยกรรม และความถนัดทางภาษาอื่นๆ เช่น ภาษาจีน ภาษาฝรั่งเศส เป็นต้น
ธุรกิจโรงเรียนกวดวิชา

จากข้อมูลปี พ.ศ. 2561 มูลค่าตลาดของโรงเรียนกวดวิชา มีราว 8,000 ล้านบาท แม้ธุรกิจกวดวิชาเติบโตอย่างต่อเนื่องตั้งแต่ปี 2550 โดยเฉพาะอย่างยิ่งในปี 2555 ที่มีโรงเรียนกวดวิชาเพิ่มขึ้นมากขึ้น ส่งผลให้ตลาดเริ่มชะลอตัว จากข้อมูลของกรมพัฒนาธุรกิจการค้า ในปี 2560 กลุ่มธุรกิจสถาบันกวดวิชามีรายได้รวมกันประมาณ 2,653 ล้านบาท โดยบริษัทที่มีรายได้สูงสุดคือ We by The Brain
สถาบันกวดวิชาของนักเรียนชั้นมัธยมศึกษาส่วนใหญ่จะแยกสอนสถาบันละวิชาเดียวเท่านั้น เช่น เอ็นคอนเซ็ปต์ สอนเฉพาะภาษาอังกฤษ, เคมี อาจารย์อุ๊ สอนเฉพาะวิชาเคมี, แอพพลายด์ฟิสิกส์ สอนเฉพาะฟิสิกส์ และมีเพียงบางสถาบันเท่านั้นที่สอนหลายวิชา เช่น ดาว้องก์ วิชาภาษาไทย, สังคมศึกษาและ ภาษาบาลี โดย อาจารย์ปิง ,เดอะติวเตอร์,เดอะเบรน (ปัจจุบัน คือ We by The Brain)
เหตุผลมากที่สุดที่นักเรียนเข้ารับการกวดวิชาคือเพื่อเพิ่มความเข้าใจในบทเรียนของพวกเขา เหตุผลรองของนักเรียนมัธยมศึกษาตอนต้นคือเพื่อต้องการทราบถึงเทคนิคที่ช่วยให้คิดเร็วขึ้น ในขณะที่เหตุผลรองของนักเรียนมัธยมศึกษาตอนปลายคือเพื่อเตรียมตัวให้ผ่านการสอบ วิชาที่นักเรียนมัธยมศึกษาตอนต้นกวดวิชามากที่สุดคือคณิตศาสตร์ และสำหรับมัธยมศึกษาตอนปลายคือภาษาอังกฤษ ค่าใช้จ่ายเฉลี่ยต่อหลักสูตรอยู่ที่ประมาณ 2,001–3,000 บาท
ประเภท

การกำหนดประเภทและลักษณะของโรงเรียน การจัดการเรียนการสอน และหลักสูตรของโรงเรียนนอกระบบ (ฉบับที่ 2) พ.ศ. 2558 กำหนดประเภทและลักษณะของโรงเรียนนอกระบบไว้ 7 ประเภท คือ ประเภทสอนศาสนา, ประเภทศิลปะและกีฬา, ประเภทวิชาชีพ, ประเภทกวดวิชา,  ประเภทสร้างเสริมทักษะชีวิต, ประเภทศูนย์การศึกษาอิสลามประจำมัสยิด (ตาดีกา), ประเภทสถาบันศึกษาปอเนาะ
ในปัจจุบันสถาบันกวดวิชามีการสอนทุกวิชาและทุกระดับชั้น ตั้งแต่ระดับชั้นอนุบาล จนถึงระดับมหาวิทยาลัย และวัยทำงาน จากข้อมูลปี พ.ศ. 2560 มีโรงเรียนกวดวิชาทั่วประเทศทั้งหมด 2,422 โรง ที่มีใบอนุญาตจัดตั้งโรงเรียนนอกระบบ โดยในกรุงเทพมหานคร 626 โรง และต่างจังหวัด 1,796 โรง นอกจากนั้นยังมีโรงเรียนกวดวิชาสอบเข้าโรงเรียนเตรียมทหาร มีอยู่เฉลี่ย 3-5 แห่งต่อจังหวัด โรงเรียนประเภทนี้ มี 3 แบบ คือ เรียนแบบระยะสั้น 3-4 เดือน เรียนแบบรายชั่วโมง และ เรียนแบบกินนอนเป็นปี ยึดตามการเรียนการสอนระดับตั้งแต่ ม.3−ม.5 มีวิชาเน้นวิทยาศาสตร์ อาทิ เคมี ชีววิทยา ฟิสิกส์ คณิตศาสตร์ ภาษาไทย และภาษาอังกฤษ รวมถึงการฝึกบริบทเตรียมตัวเข้าไปเป็นทหาร
สมุดภาพ

สถาบันกวดวิชาพิชญ์ศึกษา (ไบโอบีม) สาขาพญาไท อาคารวรรณสรณ์
สถาบันกวดวิชาดังใจ (ออนดีมานด์) สาขาอาคารวิทยกิตติ์ในสยามสแควร์
สถาบันกวดวิชาไอเดียลฟิสิกส์ สาขาสยามสแควร์
สถาบันกวดวิชาวรรณสรณ์ (เคมี อ.อุ๊) สาขาจังหวัดเชียงราย
สถาบันกวดวิชาดาว้องก์ วิชาภาษาไทย, สังคมศึกษาและ ภาษาบาลี โดย อาจารย์ปิง สาขาสยามสแควร์
INT Design School Studio สอนออกแบบภายใน ออกแบบจัดสวน ออกแบบเฟอร์นิเจอร์ สาขาเอกมัย
ลอง โบเรต

| ลอง โบเรต |
| --- | --- |

นายกรัฐมนตรีกัมพูชา
ดำรงตำแหน่ง 9 ธันวาคม พ.ศ. 2516 – 17 เมษายน พ.ศ. 2518
ก่อนหน้า: อิน ตัม
ถัดไป: แปน โนต
 
ข้อมูลส่วนบุคคล
เกิด: 3 มกราคม พ.ศ. 2476 จังหวัดกันดาล
เสียชีวิต: 17 เมษายน พ.ศ. 2518 (42 ปี) พนมเปญ
ถูกเขมรแดงประหารชีวิตหลังพนมเปญแตก

ลอง  โบเรต (Long Boret หรือ Long Boreth) เป็นนักการเมืองกัมพูชาที่ดำรงตำแหน่งนายกรัฐมนตรีระหว่าง 9 ธันวาคม พ.ศ. 2516 ถึง 17 เมษายน พ.ศ. 2518 เขาได้พยายามที่จะเจรจาสันติภาพกับเขมรแดงระหว่างสงครามกลางเมืองกัมพูชา ในที่สุด เขาถูกเขมรแดงประหารชีวิต
ประวัติ

โบเรตเกิดที่เกียนสวายในจังหวัดกันดาล เมื่อ 3 มกราคม พ.ศ. 2476 เป็นบุตรของลอง เมียสและเนียง เอง บุตเขาเข้าศึกษาที่ Lycée Sisowath ในพนมเปญระหว่าง พ.ศ. 2489 – 2495 จากนั้นได้ไปเรียนที่ฝรั่งเศสในช่วง พ.ศ. 2496 – 2498 แล้วจึงกลับสู่กัมพูชา
โบเรตเริ่มเล่นการเมืองใน พ.ศ. 2501 โดยได้รับเลือกตั้งจากจังหวัดสตึงเตรง และได้เป็นเลขาธิการแห่งรัฐเกี่ยวกับกิจการแรงงานและสังคม และได้รับเลือกตั้งอีกใน พ.ศ. 2505 ในช่วงนี้ เขามีชื่อเสียงในการเขียนนิยายโรแมนติก เขาได้เป็นเลขาธิการทั่วไปทางด้านการเงินแต่เพราะนโยบายที่ไปคนละทางกับพระนโรดม สีหนุเกี่ยวธนาคารแห่งชาติและการค้ากับต่างประเทศ ทำให้เขาถูกบังคับให้ลาออกเมื่อ พ.ศ. 2506 แต่ยังคงเป็นส.ส. ในการเลือกตั้ง พ.ศ. 2509 หลังการรัฐประหาร พ.ศ. 2513 เขาได้เป็นรัฐมนตรีกระทรวงข่าวสารเมื่อ พ.ศ. 2514 – 2515 และรัฐมนตรีกระทรวงการต่างประเทศระหว่างพ.ศ. 2515-2516
ในวันที่ 9 ตุลาคม พ.ศ. 2516 โบเรตได้เป็นนายกรัฐมนตรีต่อจากอิน ตัม และในวันที่ 2 เมษายน พ.ศ. 2517 เขาได้เป็นหนึ่งในสี่ของคณะกรรมการสูงสุดที่ประกอบไปด้วยโบเรต ลน นล พระสีสุวัตถิ์ สิริมตะและโซสทีน เฟอร์นานเดซ ในวันที่ 8 เมษายน พ.ศ. 2518 เขาพยายามเจรจากับเขมรแดงที่กรุงเทพแต่ไร้ผล
ลอง โบเรตยังคงอยู่ในสำนักงานจนกระทั่งเขมรแดงเข้าสู่พนมเปญเมื่อ 17 เมษายน พ.ศ. 2518 ทั้งที่เขามีชื่ออยู่ในบัญชีดำของพระนโรดม สีหนุ นายพลสัก สุตสคานกล่าวว่าโบเรตตัดสินใจอพยพออกจากเมืองในเช้าวันที่ 17 เมษายน แต่เขาและครอบครัวของเขาไม่สามารถขึ้นไปบนเฮลิคอปเตอร์เที่ยวสุดท้ายได้" ผู้ที่เห็นเขาครั้งสุดท้ายคือซิดนีย์ ชานเบิร์ก และดิธ ปรานที่ด้านนอกสถานทูตฝรั่งเศส หลังจากนั้นไม่นาน กอย ทวน รองหัวหน้าผู้บัญชาการทหารของเขมรแดงได้สั่งให้ประหารชีวิต ลน นนและเจ้าหน้าที่รัฐบาลคนอื่น วิทยุเขมรแดงกล่าวว่าเขาถูกประหารชีวิตด้วยการตัดศีรษะ แต่แหล่งอื่น ๆ กล่าวว่าเขาและพระสีสุวัตถิ์ สิริมตะถูกยิงเป้า
แหล่งข้อมูลอื่น

LA CONSTRUCTION DU CAMBODGE EN DEBAT (1954-1959)
Interview with John Gunther Dean on his experience as US Ambassador to Cambodia, 1974-75. เก็บถาวร 2006-10-13 ที่ เวย์แบ็กแมชชีน
BBC News, "US Pulls Out of Cambodia," April 12, 1975.
| ด ค กนายกรัฐมนตรีแห่งกัมพูชา |
| --- | --- | --- |
|  กัมพูชาในอารักขาของฝรั่งเศส |  นโรดม สีหนุ  เซิน หง็อก ถั่ญ  สีสุวัตถิ์ มุนีเรศ  สีสุวัตถิ์ ยุติวงศ์  สีสุวัตถิ์ วัฒฉายาวงศ์  เชียน วัม  แปน นุต  แยม ซัมบัวร์  สีสุวัตถิ์ มุนีพงศ์  เอียว โกเอียส  ฮุย กานทวล  |  |
|  ราชอาณาจักรกัมพูชา |  แปน นุต  จัน นาก  นโรดม สีหนุ  เลง เงต  คิม ทิต  ซัม ยุน  ซิม วาร์  เอก ยิ อึน  ญึก ชูลง  โพธิ์ เพรือง  เนียก เทียวลอง  เจา เซน ก็อกซาล ชุม  นโรดม กันตล  ซอน ซาน  ลอน นอล  |  |
|  สาธารณรัฐเขมร |  ลอน นอล  สีสุวัตถิ์ สิริมตะ  เซิน หง็อก ถั่ญ  ฮาง ทุน ฮัก  อิน ตัม  ลอง โบเรต  |  |
|  กัมพูชาประชาธิปไตย |  แปน นุต  เขียว สัมพัน  นวน เจีย  พล พต  |  |
|  สาธารณรัฐประชาชนกัมพูชา   และ  รัฐกัมพูชา |  แปน โสวัณ  จัน ซี  ฮุน เซน  นโรดม รณฤทธิ์  |  |
|  ราชอาณาจักรกัมพูชา |  นโรดม รณฤทธิ์  อึง ฮวด  ฮุน เซน  ฮุน มาแณต  |  |
ตัวเอียง หมายถึง นายกรัฐมนตรีรักษาการ
กลองยาว

กลองยาว
กลองยาว เป็นเครื่องดนตรี สำหรับตีด้วยมือ ตัวกลองทำด้วยไม้ มีลักษณะกลมกลวง ขึงด้วยหนังมีหลายชนิด ถ้าทำด้วยหนังหน้าเดียว มีรูปยาวมากใช้สะพายในเวลาตี เรียกว่ากลองยาวหรือเถิดเทิง
ประวัติกลองยาว

เชื่อกันว่ากลองยาวได้แบบอย่างมาจากพม่า ซึ่งนักโบราณคดีของรัฐบาลพม่ากล่าวกับกรมศิลปากร เมื่อ เดือนเมษายน พ.ศ. 2509 ในระหว่างการแสดงของคณะนาฏศิลป์ของกรมศิลปากรเพื่อเชื่อมความสัมพันธไมตรีของรัฐบาลไทย-พม่า ณ กรุงย่างกุ้งและมัณฑเลย์ว่าพม่าได้แบบอย่างกลองยาวมาจากไทใหญ่ อีกทอดหนึ่ง ในสมัยกรุงธนบุรี หรือต้นกรุงรัตนโกสินทร์ สมัยที่ไทยกับพม่ากำลังทำสงครามกัน เวลาพักรบ ทหารพม่าก็เล่น "กลองยาว" กันสนุกสนาน พวกชาวไทยได้เห็นก็จำแบบอย่างมาเล่นบ้าง แต่บางท่านก็เล่าว่า กลองยาวของพม่าแบบนี้ มีชาวพม่าพวกหนึ่งนำเข้ามาเล่นในงานที่มีกระบวนแห่ เช่น บวชนาค ทอดกฐิน เป็นต้น และนิยมเล่นกันเป็นที่รื่นเริง สนุกสนานในเทศกาลสงกรานต์ และเล่นกันแพร่หลายไปแทบทุกหัวบ้านหัวเมือง วงหนึ่งๆ จะใช้กลองยาวหลายลูกก็ได้ เครื่องดนตรีที่ใช้บรรเลงร่วม มี ฉิ่ง, ฉาบเล็ก, กรับ, โหม่ง เรียกการเล่นชนิดนี้ว่า "เถิดเทิง" หรือ "เทิงกลองยาว" ที่เรียกเช่นนี้เข้าใจว่า เรียกตามเสียงกลองที่ตีและตามรูปลักษณะกลองยาว
ดูเพิ่ม

เครื่องดนตรีไทย
โรงเรียนราษฎร์นิยม

| โรงเรียนราษฎร์นิยม |
| --- | --- |
โรงเรียนราษฎร์นิยม
ที่ตั้ง

เลขที่ 48/14 หมู่ที่ 6 ทางหลวงท้องถิ่นสายบ้านคลองขุนศรี–บ้านคลองลากค้อน ตำบลราษฎร์นิยม อำเภอไทรน้อย จังหวัดนนทบุรี 11150
พิกัด: 14°06′17.1″N 100°19′26.2″E﻿ / ﻿14.104750°N 100.323944°E﻿ / 14.104750; 100.323944
ข้อมูล
ประเภท: โรงเรียนรัฐบาล
คำขวัญ:  • สามัคคี มีวินัย ใฝ่ศึกษา รักกีฬา พัฒนาท้องถิ่น  • นตฺถิ ปญฺญาสมา อาภา (แสงสว่างเสมอด้วยปัญญาไม่มี)
สถาปนา: 1 มิถุนายน พ.ศ. 2519 (48 ปี)
ผู้ก่อตั้ง: พระครูประชาธรรมนาถ (แฉ่ง ฐานํกโร)
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230161
ผู้อำนวยการโรงเรียน: นางบุณฑริก ศรีบุญเรือง
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน: ไทย
สี:   เขียว   ดำ
เพลง: "มาร์ชราษฎร์นิยม"
ต้นไม้: ชมพูพันธุ์ทิพย์
เว็บไซต์: ratniyom.ac.th
โรงเรียนราษฎร์นิยม เป็นโรงเรียนมัธยมศึกษาประจำตำบล ประเภทสหศึกษา สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 6 บ้านราษฎร์นิยม ตำบลราษฎร์นิยม อำเภอไทรน้อย จังหวัดนนทบุรี
ประวัติ

โดยที่พื้นที่ตำบลราษฎร์นิยมตั้งอยู่บริเวณชายขอบของจังหวัดนนทบุรี ทำให้ในอดีตเด็กนักเรียนต้องเดินทางทางเรือไปตามลำคลองเพื่อไปเรียนหนังสือในตัวเมืองจังหวัดนนทบุรี พระครูประชาธรรมนาถ (แฉ่ง ฐานํกโร) เจ้าอาวาสวัดราษฎร์นิยม เล็งเห็นถึงปัญหาดังกล่าว จึงร่วมมือกับคณะกรรมการหมู่บ้านดำเนินการขออนุมัติจัดตั้งโรงเรียนจากกรมสามัญศึกษาบนที่ดินของวัดราษฎร์นิยม เนื้อที่ 103 ไร่ (ปัจจุบันเหลือเนื้อที่ 35 ไร่ เนื่องจากแบ่งให้วิทยาลัยการอาชีพไทรน้อย 56 ไร่ ที่ทำการองค์การบริหารส่วนตำบลราษฎร์นิยม 5 ไร่ และถนนและลำคลองสาธารณะ 7 ไร่) โดยนายธนุส อิศรางกูร ณ อยุธยา นายอำเภอไทรน้อย เป็นประธานเปิดอาคารเรียนเมื่อวันที่ 1 มิถุนายน พ.ศ. 2519
อาคารและสถานที่

โรงเรียนราษฎร์นิยมประกอบด้วยอาคารเรียนต่าง ๆ ได้แก่
อาคารกีฬาต่อต้านยาเสพติด (โดม)
อาคารเรียน 2
ถนนมารยาทงามด้านหน้าโรงเรียน
ศาลหลวงพ่อศรีราษฎร์
ประตูทางเข้าโรงเรียน
ถนนมารยาทงามด้านในโรงเรียน
ห้องน้ำหญิงของโรงเรียน
หอประชุมโรงเรียน
อาคารเรียน 1
ศาลหลวงพ่อแฉ่ง
สนามฟุตบอลของโรงเรียน
โรงอาหารของโรงเรียน
รายชื่อผู้อำนวยการ

| ลำดับ | ชื่อ | เริ่มดำรงตำแหน่ง | สิ้นสุดวาระ |
| --- | --- | --- | --- |
| 1 | นายสุเทพ อินทรลักษณ์ | 1 มิถุนายน 2519 | 24 ธันวาคม 2519 |
| 2. | นายกุศล ทวีบุตร | 4 มกราคม 2520 | 28 มิถุนายน 2528 |
| 3. | นายสุนทร วิไลลักษณ์ | 28 มิถุนายน 2528 | 29 มิถุนายน 2530 |
| 4. | นายเลียบ คำภานุช | 4 มกราคม 2531 | 1 พฤศจิกายน 2533 |
| 5. | นายจตุรงค์ เกิดปั้น | 1 พฤศจิกายน 2533 | 1 พฤศจิกายน 2537 |
| 6. | นายวีระ วิโนทัย | 1 พฤศจิกายน 2537 | 3 มิถุนายน 2540 |
| 7. | นางสาลินี มีเจริญ | 3 มิถุนายน 2540 | 28 กรกฎาคม 2540 |
| 8. | นายปรเมษฐ์ โมลี | 28 กรกฎาคม 2540 | 24 ตุลาคม 2544 |
| 9. | นายกรีฑา ฤทธาภัย | 1 พฤศจิกายน 2544 | 12 มกราคม 2548 |
| 10. | นางสาวอัญชลี ประกายเกียรติ | 17 มกราคม 2548 | 12 ธันวาคม 2549 |
| 11. | นางเฉลียว ยาจันทร์ | 13 ธันวาคม 2549 | 15 มกราคม 2552 |
| 12. | นายโชคดี วิหคเหิร | 16 มกราคม 2552 | 9 มิถุนายน 2553 |
| 13. | ดร.วิทยา ศรีชมภู | 10 มิถุนายน 2553 | 19 ธันวาคม 2554 |
| 14. | นายสนอง ตรงเที่ยง | 22 ธันวาคม 2554 | 17 มิถุนายน 2556 |
| 15. | นายประพันธ์ สุเนตรวรกุล | 21 มิถุนายน 2556 | 16 พฤศจิกายน 2557 |
| 16. | นายชลัท ทิพย์ลมัย | 20 พฤศจิกายน 2557 | 28 พฤศจิกายน 2559 |
| 17. | นางกรชนก สุตะพาหะ | 30 พฤศจิกายน 2559 | 4 พฤศจิกายน 2563 |
| 18. | น.ส.สุภาวดี น้ำหอมจันทร์ | 5 พฤศจิกายน 2563 | ตุลาคม 2565 |
| 19. | นางบุณฑริก ศรีบุญเรือง | 5 ตุลาคม 2566 | ยังอยู่ในตำแหน่ง |
แหล่งข้อมูลอื่น

เว็บไซต์โรงเรียนราษฎร์นิยม เก็บถาวร 2020-08-05 ที่ เวย์แบ็กแมชชีน
https://data.bopp-obec.info/emis/schooldata-view.php?School_ID=1012230161&Area_CODE=101703%5Bลิงก์เสีย%5D
โรงเรียนราษฎร์นิยม ที่เฟซบุ๊ก
ข้อมูลพื้นฐานโรงเรียนราษฎร์นิยมในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
ราชทินนาม

ราชทินนาม [ราดชะทินนะนาม] หมายถึง นามที่พระเจ้าแผ่นดินโปรดเกล้าฯ พระราชทานนามยศหรือตำแหน่งราชการ เพื่อให้เป็นเครื่องเสริมพระเกียรติยศ เพิ่มอิทธิพลและอำนาจ รวมถึงให้เกิดสิริมงคลแก่บ้านเมือง โดยมีใช้ตั้งแต่ทินนามพระเจ้าแผ่นดิน พระราชวงศ์ ขุนนาง พระพุทธรูป พระสังฆาธิการ ช้างม้าที่ขึ้นระวางเป็นช้างต้น ม้าต้น และเรือพระราชที่นั่ง เช่น เจ้าพระยายมราช เจ้าพระยาเป็นยศ ยมราชเป็นราชทินนาม หรือกำกับสมณศักดิ์แก่พระสงฆ์ เช่น สมเด็จพระพุทธโฆษาจารย์ สมเด็จเป็นสมณศักดิ์ พระพุทธโฆษาจารย์เป็นราชทินนาม เป็นต้น
ที่มาของราชทินนาม พระยาอุปกิตศิลปสาร (นิ่ม กาญจนาชีวะ) สันนิษฐานว่า ชื่อเดิมของขุนนางไทยฟังไม่ไพเราะ อีกประการหนึ่ง คือ เป็นธรรมเนียมที่มีมาแต่เดิมอยู่แล้ว กล่าวคือ เป็นธรรมเนียมมาแต่อดีตที่พระมหากษัตริย์จะพระราชทานราชทินนามต่อท้ายนามชั้นบรรดาศักดิ์แก่ขุนนางที่มีความดีความชอบหรือมีความสามารถในทางใดทางหนึ่ง เช่น ขุนวิจิตรอักษร ซึ่งหมายถึง ผู้มีความสามารถในการอักษร หรือ พระปราบพลแสน ซึ่งหมายถึง ผู้ที่ปราบพ่ายพลลงได้เป็นจำนวนมาก เป็นต้น ราชทินนามอาจไม่ได้ตั้งตามความสามารถเท่านั้นแต่อาจตั้งตามชื่อบุคคลสำคัญในคัมภีร์ไสยศาสตร์ ในเนื้อเรื่องทางพุทธศาสนา หรือแม้แต่คุณลักษณะของขุนนาง เช่น ขุนซุกซนสังฆกรณ์ ราชทินนามที่มาจากความขี้ฟ้องของข้าราชการคนนั้น นอกจากนี้ยังมีราชทินนามที่ใช้ภาษาอังกฤษมาตั้ง อย่าง หลวงการ์เดนกิจบริรักษ์ ซึ่งรัชกาลที่ 5 ได้พระราชทานให้กับเจ้ากรมสวนสราญรมย์ เป็นต้น
ราชทินนามของขุนนางอาจมีซ้ำกันได้ เนื่องจากราชทินนามโดยส่วนมากแล้ว คือนามที่ได้รับพระเจ้าแผ่นดินพระราชทานตั้งตามตำแหน่งหน้าที่ ดังนั้นหากขุนนางมีตำแหน่งหน้าที่การงานเดียวกันก็หมายความว่าจะมีราชทินนามเหมือนกันด้วย
ในคณะสงฆ์ไทยมีการพระราชทานสมณศักดิ์ให้แก่พระเถรานุเถระ แบ่งเป็นลำดับขั้น ตั้งแต่พระครู ไล่ขึ้นไปถึงพระราชาคณะชั้นสามัญ ชั้นราช ชั้นเทพ ชั้นธรรม จนถึงสมเด็จพระราชาคณะ โดยในแต่ละชั้นก็จะมีราชทินนามประกอบด้วย ทำนองเดียวกับขุนนางศักดินา
ดูเพิ่ม

บรรดาศักดิ์ไทย
สมณศักดิ์
ประวัติศาสตร์ทางเลือก

ประวัติศาสตร์ทางเลือก (อังกฤษ: Alternate history หรืออาจเรียก allohistory althist หรือเรียกสั้น ๆ ว่า AH) เป็นประเภทย่อยของจินตนิยาย ซึ่งมีเหตุการณ์ทางประวัติศาสตร์หนึ่งเหตุการณ์ขึ้นไปเกิดขึ้น แต่ได้รับการแก้ไขแตกต่างไปจากประวัติศาสตร์ที่แท้จริง  จากการคาดเดาโดยอ้างอิงจากข้อเท็จจริงทางประวัติศาสตร์ เรื่องราวในประวัติศาสตร์ทางเลือกจึงเสนอแนวคิดว่า จะเป็นอย่างไรถ้า? สถานการณ์เกี่ยวกับเหตุการณ์สำคัญในประวัติศาสตร์มนุษยชาติและผลลัพธ์ปัจจุบัน ที่แตกต่างอย่างมากจากบันทึกทางประวัติศาสตร์ ประวัติศาสตร์ทางเลือกบางเรื่องถือเป็นประเภทย่อยของบันเทิงคดีแนววิทยาศาสตร์ หรือ บันเทิงคดีแนวประวัติศาสตร์
นับตั้งแต่ช่วงครสิต์ทศวรรษ 1950 เป็นต้นมา เรื่องราวประวัติศาสตร์ทางเลือกบางเรื่องได้นำเสนอแนวคิดเกี่ยวกับการเดินทางข้ามเวลา ในช่วงระหว่างประวัติศาสตร์ การรับรู้ทางจิตถึงการมีอยู่ของจักรวาลทางเลือกโดยผู้อยู่อาศัยในจักรวาลใดจักรวาลหนึ่ง และการเดินทางข้ามเวลาที่แบ่งประวัติศาสตร์ออกเป็น กระแสเวลา ต่าง ๆ
ฐนิชา ดิษยบุตร

| ฐนิชา ดิษยบุตร |
| --- | --- |
เกิด: 29 ธันวาคม พ.ศ. 2520 (46 ปี) นันทธิดา ดิษยบุตร
คู่สมรส: กิติพงศ์ มุตตามระ (พ.ศ. 2550 - ปัจจุบัน)
บุตร: 1 คน
อาชีพ: นักแสดง, นางแบบ
ปีที่แสดง: พ.ศ. 2537 - ปัจจุบัน
สังกัด: อาร์เอส
ThaiFilmDb
นันทธิดา ดิษยบุตร หรือชื่อในวงการ ฐนิชา ดิษยบุตร ชื่อเล่น อั้ม เป็นนักแสดงชาวไทย มีผลงานส่วนใหญ่กับสังกัดอาร์เอส
ประวัติ

ฐนิชา ดิษยบุตร หรือชื่อจริง นันทธิดา ดิษยบุตร (ชื่อเล่น: อั้ม) เกิดเมื่อวันที่ 29 ธันวาคม พ.ศ. 2520 จบการศึกษาระดับปริญญาตรีที่ มหาวิทยาลัยหอการค้าไทย เป็นทั้งนักแสดง และนางแบบนิตยสารชาวไทย จากการชักนำของ อานนท์ มิ่งขวัญตา (หรือพจน์ อานนท์) รุ่นเดียวกับ โด่ง สิทธิพร นิยม ชาช่า อัลเทอร์เมท ฌัชฌา รุจินานนท์ สโรชา วาทิตตพันธ์ เริ่มมีผลงานถ่ายโฆษณา และถ่ายแบบนิตยสารวัยรุ่น เช่น HEART, เธอกับฉัน, สุดสัปดาห์, นิตยสารอานนท์ เป็นต้น
เริ่มมีชื่อเสียงจากการแสดงภาพยนตร์ 18 ฝน คนอันตราย ซึ่งเป็นผลงานกำกับของพจน์ อานนท์ (ฉายในโรงภาพยนตร์เมื่อ 14 พฤศจิกายน 2540) จากนั้นได้มีผลงานละครโทรทัศน์กับทางบริษัท อาร์เอส โปรโมชั่น ได้แก่ ไฟสิ้นเชื้อ, คินตามณีที่นี่มีรัก, บ้านสีขาวกับดาวดวงเดิม เป็นต้น
ด้านชีวิตส่วนตัว สมรสกับ นายกิติพงศ์ มุตตามระ (อุ้ม) ผู้จัดการฝ่ายสินเชื่อบุคคล ธนาคารกรุงศรีอยุธยา สำนักงานใหญ่ โดยจัดพิธีฉลองมงคลสมรส หลังจากทั้งคู่เข้าพิธีหมั้นและหลั่งน้ำสังข์ไปแล้ว เมื่อวันที่ 27 ธันวาคม พ.ศ. 2550 และในปัจจุบันเธอมีบุตรสาว1คน คือ น้องน้ำปั่น (ชื่อจริง: ดังฝัน มุตตามระ)
ผลงาน > ละครโทรทัศน์

ละครเรื่อง ภพรัก ช่อง 3 (พ.ศ. 2542)
ละครเรื่อง บ้านไร่-เรือนรัก ช่อง 3 (พ.ศ. 2542)
ละครเรื่อง มะนาวหวาน ช่อง 3 (พ.ศ. 2542)
ละครเรื่อง อรุณสวัสดิ์ ช่อง 3 (2542)
ละครเรื่อง สังข์ทอง รับบท นางรจนา ช่อง 3 (2543)
ละครเรื่อง หลวงตา ช่อง 3 (2543) แสดงคู่กับ เพ็ญเพชร เพ็ญกุล
ละครเรื่อง คินตามณี ที่นี่มีรัก ช่อง 3 (2544)
ละครเรื่อง พระรถเสน ช่อง 3 (2544)
ละครเรื่อง บ้านสีขาวกับดาวดวงเดิม ไอทีวี (2545) รับบท ฟ้าอารียา นอบน้อม (ฟ้า)
ละครเรื่อง ไฟสิ้นเชื้อ ช่อง 7 (2546)
ละครเรื่อง ฝันกลางตะวัน ช่อง 7 (2546)
ละครเรื่อง กาเหว่าที่บางเพลง ช่อง 3 (2546) รับบท พิม
ละครเรื่อง ไผ่กำเพลิง ช่อง 3 (2547)
ละครเรื่อง เพื่อน ช่อง 5 (2547)
ละครเรื่อง เขยมะริกัน ช่อง 3 (2548)
ผลงาน > ภาพยนตร์

18 ฝน คนอันตราย รับบท...อั้ม (14 พ.ย. 40)
กาลครั้งหนึ่ง...ชั่วนิรันดร์ คู่กับ สุพจน์ จันทร์เจริญ (ภาพยนตร์วีซีดี)
ศพไร้เงา คู่กับ ทัช ณ ตะกั่วทุ่ง (ภาพยนตร์วีซีดี)
The Haunted Bogie โบกี้เฮี้ยน รับบท...แสงเดือน (1 ก.ย. 49)
ผลงาน > มิวสิควีดีโอ

เพลง ด้วยแรงอธิษฐาน (พ.ศ. 2539) ศิลปิน แหม่ม พัชริดา วัฒนา
เพลง เพียงจำไว้ (พ.ศ. 2539) ศิลปิน โดม ปกรณ์ ลัม
เพลง ยกพลขึ้นบก (พ.ศ. 2540)ศิลปิน แก๊งโฟร์
เพลง หนังสือเพลง (พ.ศ. 2543)ศิลปิน แหม่ม พัชริดา วัฒนา